CELEX: 
Language: fi
Date: 2019-03-14 00:00:00
Title: KOMISSION DELEGOITU ASETUS (EU) …/…, delegoidun asetuksen (EU) 2017/1799 muuttamisesta siltä osin kuin on kyse Kiinan keskuspankin vapauttamisesta asetuksessa (EU) N:o 600/2014 säädetyistä kauppaa edeltävistä ja sen jälkeisistä avoimuusvaatimuksista

PERUSTELUT
            
            
               1.DELEGOIDUN SÄÄDÖKSEN TAUSTA
            
            
               1.1.Yleinen tausta ja tavoitteet
            
            
               Asetusta (EU) N:o 600/2014
                  1
                (rahoitusmarkkina-asetus eli MiFIR) on sovellettu 3. tammikuuta 2018 alkaen, ja yhdessä direktiivin 2014/65/EU
                  2
                (rahoitusmarkkinadirektiivi II eli MiFID II) kanssa sillä korvataan direktiivi 2004/39/EY
                  3
                (rahoitusmarkkinadirektiivi I eli MiFID I). MiFIR-asetus ja MiFID II -direktiivi muodostavat yhdessä yhdenmukaistetun oikeudellisen kehyksen, jolla säännellään muun muassa vaatimuksia, joita sovelletaan sijoituspalveluyrityksiin, kauppapaikkoihin, raportointipalvelujen tarjoajiin ja kolmansien maiden yrityksiin, jotka tarjoavat sijoituspalveluja tai harjoittavat sijoitustoimintaa unionissa. 
            
            
               MiFID II -direktiivin ja MiFIR-asetuksen kokonaisvaltaisena tavoitteena on tasapuolistaa rahoitusmarkkinoiden toimintaedellytyksiä ja mahdollistaa rahoitusmarkkinoiden toiminta talouden hyväksi, jolloin ne tukevat työllisyyttä ja kasvua.
            
            
               MiFIR-asetuksen ja MiFID II -direktiivin tavoitteena on parantaa rahoitusmarkkinoiden tehokkuutta, häiriönsietokykyä ja eheyttä. Niillä pyritään erityisesti lisäämään avoimuutta ottamalla käyttöön kauppaa edeltävä ja kaupan jälkeinen avoimuusjärjestelmä muilla kuin oman pääoman ehtoisilla rahoitusvälineillä käytävää kauppaa varten sekä lujittamalla ja laajentamalla oman pääoman ehtoisilla rahoitusvälineillä käytävän kaupan nykyistä avoimuusjärjestelmää.
            
            
               1.2.Oikeudellinen tausta ja oikeudellinen sisältö
            
            
               MiFIR-asetuksessa asetettujen vaatimusten täsmentämiseksi komissiolle siirretään valta antaa delegoituja säädöksiä Euroopan unionin toiminnasta tehdyn sopimuksen (SEUT) 290 artiklan mukaisesti, kun lainsäätäjät ovat katsoneet olevan tarpeen täsmentää joitakin seikkoja. MiFIR-asetuksen 1 artiklan 9 kohdassa siirretään komissiolle valta antaa delegoituja säädöksiä, joilla vapautus MiFIR-asetuksen mukaisista kauppaa edeltävistä ja kaupan jälkeisistä avoimuusvaatimuksista ulotetaan koskemaan kolmansien maiden keskuspankkeja, kun liiketoimet liittyvät raha-, valuutta- tai rahoitusvakauspolitiikan harjoittamiseen.
            
            
               2.SÄÄDÖKSEN HYVÄKSYMISTÄ EDELTÄNEET KUULEMISET
            
            
               Euroopan komissio on tukeutunut havainnoissaan ja päätelmissään ulkopuoliseen selvitykseen ”Exemptions for third-country central banks and other entities under the Market Abuse Regulation (MAR) and the market in Financial Instrument Regulation (MiFIR)”, jonka ovat tehneet Centre for European Policy Studies (CEPS) ja Bolognan yliopisto. Selvitys perustuu tutkimukseen, joka on toteutettu kolmansien maiden keskuspankeille osoitetun kyselyn pohjalta. Siinä analysoidaan kolmansien maiden keskuspankkien kohtelua kauppaa edeltävien ja sen jälkeisten avoimuusvaatimusten, keskuspankkien operatiivisen kehyksen avoimuuden ja niiden unionissa harjoittaman kaupankäyntitoiminnan määrän osalta. Alkuperäisen komission delegoidun asetuksen (EU) 2017/1799 luonnos julkaistiin neljän viikon pituista julkista kuulemista varten, joka päättyi 4. toukokuuta 2017. Julkisessa kuulemisessa ei esitetty kannanottoja.
            
            
               3.DELEGOIDUN SÄÄDÖKSEN OIKEUDELLINEN SISÄLTÖ
            
            
               Asetuksen (EU) N:o 600/2014 1 artiklan 6 kohta sisältää poikkeuksen, jonka mukaan kauppaa edeltäviä ja sen jälkeisiä avoimuusvaatimuksia ei sovelleta liiketoimiin, joissa on vastapuolena Euroopan keskuspankkijärjestelmän, jäljempänä ’EKPJ’, jäsen ja jotka toteutetaan osana kyseisen EKPJ:n jäsenen lainsäädäntöön perustuvan valtuutuksen nojalla harjoittamaa raha-, valuutta- ja rahoitusvakauspolitiikkaa ja joissa kyseinen jäsen on ennakolta ilmoittanut vastapuolelleen, että liiketoimeen sovelletaan vapautusta. 
            
            
               Asetuksen (EU) N:o 600/2014 1 artiklan 9 kohdan mukaan komissiolla on valta antaa delegoituja säädöksiä, joilla kyseinen vapautus ulotetaan koskemaan tiettyjä kolmansien maiden keskuspankkeja. Komission delegoidulla asetuksella (EU) 2017/1799 täytetään asetukseen (EU) N:o 600/2014 perustuva valtuutus yksilöidä kolmansien maiden keskuspankit, joihin sovelletaan samaa vapautusta kuin EKPJ:n jäseniin asetuksen (EU) N:o 600/2014 1 artiklan 6 kohdan nojalla.
            
            
               Komission delegoidun asetuksen (EU) 2017/1799 johdanto-osan 3 kappaleessa todetaan, että komission delegoidussa asetuksessa (EU) 2017/1799 vahvistettua luetteloa vapautuksen piiriin kuuluvista kolmansien maiden keskuspankeista olisi tarvittaessa tarkasteltava uudelleen myös siinä tarkoituksessa, että vapautus olisi tarvittaessa ulotettava koskemaan muita kolmansien maiden keskuspankkeja, joita ei ole vielä sisällytetty luetteloon.
            
            
               KOMISSION DELEGOITU ASETUS (EU) …/…,
            
            
               annettu 14.3.2019,
            
            
               delegoidun asetuksen (EU) 2017/1799 muuttamisesta siltä osin kuin on kyse Kiinan keskuspankin vapauttamisesta asetuksessa (EU) N:o 600/2014 säädetyistä kauppaa edeltävistä ja sen jälkeisistä avoimuusvaatimuksista
            
            
               (ETA:n kannalta merkityksellinen teksti)
            
            
               EUROOPAN KOMISSIO, joka
            
         
         
            
               ottaa huomioon Euroopan unionin toiminnasta tehdyn sopimuksen,
            
            
               ottaa huomioon rahoitusvälineiden markkinoista sekä asetuksen (EU) N:o 648/2012 muuttamisesta 15 päivänä toukokuuta 2014 annetun Euroopan parlamentin ja neuvoston asetuksen (EU) N:o 600/2014
                  4
                ja erityisesti sen 1 artiklan 9 kohdan,
            
            
               sekä katsoo seuraavaa:
            
            
               (1)Liiketoimet, joissa on vastapuolena Euroopan keskuspankkijärjestelmän, jäljempänä ’EKPJ’, jäsen, vapautetaan asetuksen (EU) N:o 600/2014 1 artiklan 6 kohdan mukaisesti kauppaa koskevista avoimuusvaatimuksista, kun kyseiset liiketoimet liittyvät raha-, valuutta- tai rahoitusvakauspolitiikan harjoittamiseen.
            
            
               (2)Tällainen vapautus asetuksen (EU) N:o 600/2014 soveltamisesta voidaan kyseisen asetuksen 1 artiklan 9 kohdan mukaan ulottaa koskemaan kolmansien maiden keskuspankkeja sekä Kansainvälistä järjestelypankkia. 
            
            
               (3)Delegoidussa asetuksessa (EU) 2017/1799 vahvistettua luetteloa vapautuksen piiriin kuuluvista kolmansien maiden keskuspankeista olisi päivitettävä, muun muassa asetuksen (EU) N:o 600/2014 1 artiklan 6 kohdassa säädetyn vapautuksen ulottamiseksi tarvittaessa koskemaan muita kolmansien maiden keskuspankkeja tai tällaisten julkisyhteisöjen poistamiseksi luettelosta. Komissio seuraa ja arvioi kolmansissa maissa tapahtuvaa kehitystä ja voi milloin tahansa tarkastella lisävapautusta uudelleen. 
            
            
               (4)Kiinan kansantasavallasta saatujen tietojen perusteella komissio laati ja esitti Euroopan parlamentille ja neuvostolle kertomuksen, jossa arvioidaan Kiinan keskuspankin kansainvälistä kohtelua. Kertomuksessa
                  5
                todettiin, että on aiheellista myöntää vapautus asetuksessa (EU) N:o 600/2014 säädetyistä kauppaa edeltävistä ja sen jälkeisistä avoimuusvaatimuksista Kiinan kansantasavallan keskuspankille. Näin ollen delegoidussa asetuksessa (EU) 2017/1799 vahvistettua luetteloa vapautuksen piiriin kuuluvista julkisyhteisöistä olisi muutettava Kiinan keskuspankin sisällyttämiseksi siihen.
            
            
               (5)Tässä asetuksessa säädetyt toimenpiteet ovat Euroopan arvopaperikomitean asiantuntijaryhmän lausunnon mukaiset,
            
            
               ON HYVÄKSYNYT TÄMÄN ASETUKSEN:
            
            
               1 artikla
            
            
               Korvataan delegoidun asetuksen (EU) 2017/1799 liite tämän asetuksen liitteellä. 
            
            
               2 artikla
            
            
               Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            
            
               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            
            
               Tehty Brysselissä 14.3.2019
            
            
               
                     Komission puolesta
               
               
                     Puheenjohtaja
                     Jean-Claude JUNCKER
               
            
         
         
            
                  
                     (1)
                  
                        Euroopan parlamentin ja neuvoston asetus (EU) N:o 600/2014, annettu 15 päivänä toukokuuta 2014, rahoitusvälineiden markkinoista sekä asetuksen (EU) N:o 648/2012 muuttamisesta (EUVL L 173, 12.6.2014, s. 84).
               
               
                  
                     (2)
                  
                        Euroopan parlamentin ja neuvoston direktiivi 2014/65/EU, annettu 15 päivänä toukokuuta 2014, rahoitusvälineiden markkinoista sekä direktiivin 2002/92/EY ja direktiivin 2011/61/EU muuttamisesta (EUVL L 173, 12.6.2014).
               
               
                  
                     (3)
                  
                        Euroopan parlamentin ja neuvoston direktiivi 2004/39/EY, annettu 21 päivänä huhtikuuta 2004, rahoitusvälineiden markkinoista sekä neuvoston direktiivien 85/611/ETY ja 93/6/ETY ja Euroopan parlamentin ja neuvoston direktiivin 2000/12/EY muuttamisesta ja neuvoston direktiivin 93/22/ETY kumoamisesta (EUVL L 145, 30.4.2004, s. 1).
               
               
                  
                     (4)
                  
                        EUVL L 173, 12.6.2014, s. 84.
               
               
                  
                     (5)
                  
                        Komission kertomus Euroopan parlamentille ja neuvostolle rahoitusvälineiden markkinoista annetun asetuksen (MiFIR) mukaisesta Kiinan kansantasavallan keskuspankkia koskevasta vapautuksesta [COM(2019) 143, annettu 14.3.2019].
               
            
      
    ---documentbreak--- 
      
         
         
            
               LIITE 
            
            
               1.Australia:
            
            
               –Australian keskuspankki (Reserve Bank of Australia);
            
            
               2.Brasilia:
            
            
               –Brasilian keskuspankki;
            
            
               3.Kanada:
            
            
               –Kanadan keskuspankki;
            
            
               4.Hongkongin erityishallintoalue:
            
            
               –Hongkongin rahaviranomainen (Hong Kong Monetary Authority);
            
            
               5.Intia:
            
            
               –Intian keskuspankki (Reserve Bank of India);
            
            
               6.Japani:
            
            
               –Japanin keskuspankki;
            
            
               7.Meksiko:
            
            
               –Meksikon keskuspankki;
            
            
               8.Kiinan kansantasavalta:
            
            
               –Kiinan keskuspankki;
            
            
               9.Korean tasavalta:
            
            
               –Korean keskuspankki;
            
         
         
            
               10.Singapore:
            
            
               –Singaporen rahaviranomainen (Monetary Authority of Singapore);
            
            
               11.Sveitsi:
            
            
               –Sveitsin keskuspankki;
            
            
               12.Turkki:
            
            
               –Turkin tasavallan keskuspankki;
            
            
               13.Yhdistynyt kuningaskunta:
            
            
               –Yhdistyneen kuningaskunnan keskuspankki (Bank of England)
            
            
               14.Amerikan yhdysvallat:
            
            
               –
                     Keskuspankki (Federal Reserve);
            
            
               15.Kansainvälinen järjestelypankki.